หุ้นสหรัฐปิดในแดนบวก
ดัชนีหุ้นดาวโจนส์ ปิดที่ 12,922.02 จุด เพิ่มขึ้น 14.08 จุด ด้านแนสแดค ปิดที่ 2,988.34 จุด  เพิ่มขึ้น 17.92 จุด
10 มี.ค. 2555

ดัชนีหุ้นดาวโจนส์ ปิดที่ 12,922.02 จุด เพิ่มขึ้น 14.08 จุด ด้านแนสแดค ปิดที่ 2,988.34 จุด  เพิ่มขึ้น 17.92 จุด
ข้อมูลอันสดใสของภาคแรงงานอเมริกา ส่งผลให้ตลาดหุ้นสหรัฐฯวานนี้ ปิดตัวในแดนบวก แต่ความร้อนแรงก็ถูกฉุนรั้งไว้โดยปัญหาหนี้สินที่คาราคาซังของกรีซ ที่ถึงตอนนี้ในทางเทคนิคถือว่าเอเธนส์อยู่ในภาวะพักชำระหนี้
ดัชนีหุ้นดาวโจนส์ เพิ่มขึ้น 14.08 จุด (0.11 เปอร์เซ็นต์) ปิดที่ 12,922.02 จุด แนสแดค เพิ่มขึ้น 17.92 จุด (0.60 เปอร์เซ็นต์) ปิดที่ 2,988.34 จุด เอสแอนด์พี เพิ่มขึ้น 4.96 จุด (0.36 เปอร์เซ็นต์) ปิดที่ 1,370.87
ราคาน้ำมันเพิ่มขึ้นพอสมควรเมื่อวันศุกร์(9) จากข้อมูลอันสดใสของภาคแรงงานสหรัฐฯ แต่นักลงทุนยังจับตาต่อสัญญาณแห่งอุปสงค์พลังงานโลกอันอ่อนแอ
สัญญาล่วงหน้าน้ำมันดิบชนิดไลต์สวีตครูดของสหรัฐฯ งวดส่งมอบเดือนเมษายน เพิ่มขึ้น 82 เซนต์ ปิดที่ 107.40 ดอลลาร์ต่อบาร์เรล ส่วนเบรนท์ทะเลเหนือลอนดอน งวดส่งมอบเดือนเดียวกัน เพิ่มขึ้น 54 เซนต์ ปิดที่ 125.98 ดอลลาร์ต่อบาร์เรล